5. ΒΑΣΙΛΙΚΟΝ ΔΙΑΤΑΓΜΑ της 5/11 Ιαν. 1902 Περί προσωρινής ατελείας βαμβακερών νημάτων εισαγομένων προς πλέξιμον φλανελλών και περιποδίων και εξαγωγήν ή αποταμίευσιν αυτών υπό διαμετακόμισιν. Εις τους εργοστασιάρχας τους κατασκευάζοντας φλανέλλας και περιπόδια επιτρέπεται να παραλαμβάνωσιν εκάστοτε εισαγόμενα κατ’ ευθείαν εκ του εξωτερικού ή εκ της αποταμιεύσεως κατ’ ελάχιστον μεν όρον πεντακοσίας, κατ’ ανώτατον δε όρον δέκα χιλιάδας οκάδας νημάτων βαμβακερών επί προσωρινή ατελεία προς πλέξιμον φλανελλών και περιποδίων και εξαγωγήν ή αποταμίευσιν αυτών υπό διαμετακόμισιν. Το κατά το άρθρ. 3 του Νόμ. ΒΡΝΗ΄ του έτους 1893 χρονικόν διάστημα προς αποστολήν εις το εξωτερικόν ή αποταμίευσιν υπό διαμετακόμισιν των παραληφθέντων βαμβακερών νημάτων μεταπεποιημένων εις φλανέλλας ή περιπόδια ορίζεται εις εξ μήνας. Η περιεκτικότης εις νήματα των εξαγομένων ή υπό διαμετακόμισιν μεταπεποιημένων φλανελλών και περιποδίων ορίζεται ίση προς το βάρος των νημάτων. Σελ. 530 